Borgu
Store norske leksikon,Geografi,Verdens geografi,Afrika,Afrika generelt
Borgu er et landskap i Vest-Afrika som ligger vest for Nigerelven og omfatter deler av dagens Benin og Nigeria.
Innbyggerne er for en stor del muslimske fulani og hausa, som tidligere hørte under sultanen av Borgu og høvdingen av Bussa. Området ble i 1898 delt i en fransk del i vest og en britisk i øst. Den østre delen ble en del av protektoratet Nord-Nigeria, og den vestre delen ble en del av den franske kolonien Dahomey. Begge områdene ble selvstendige i 1960, som en del av Benin og Nigeria. Det finnes i dag flere små kongeriker i området på begge sider av grensen, de viktigste er Bussa, Illo og Nikko. Les mer i Store norske leksikon Afrika Afrikas Historie Fransk Vestafrika